PROIECT
DECIZIA ETAPEI DE ÎNCADRARE
Nr. ............. Din.........07.2016
                                
       Ca urmare a solicitării de emitere a acordului de mediu adresate de IORGU GH. VASILE APICULTURA I.I. cu sediul în sat Izvoarele, com. Izvoarele, jud. Tulcea, str. Orhideei, nr. 1, înregistrată la APM Tulcea cu nr. 6368/10.06.2016,  în baza:
-	Ordinul MMP nr. 135/2010 privind aprobarea Metodologiei de aplicare a evaluǎrii impactului asupra mediului pentru proiecte publice şi private
-	Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările şi ulterioare;
-	Ordinul MMP nr. 19/2010 privind aprobarea Ghidului metodologic privind evaluarea adecvatǎ a efectelor potenţiale ale planurilor sau proiectelor asupra ariilor naturale protejate de interes comunitar
-	Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,
APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.07.2016, că proiectul “CONSTRUIRE FABRICA PELETI”  propus a fi amplasat în intravilan sat Alba, com. Izvoarele, jud. Tulcea, nu se supune evaluării impactului asupra mediului şi nu necesitǎ parcurgerea celorlalte etape ale procedurii de evaluare adecvatǎ.
 
    Justificarea prezentei decizii:

I.	Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

    1) Caracteristicile proiectului: 
a) Mărimea proiectului: Proiectul se încadrează în prevederile Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, în anexa nr.2, pct. 10-Proiecte de infrastructură, lit. b)- proiecte de dezvoltare urbană, și propune, pe amplasamentul în suprafață de 3508,17 mp, o construcție metalică tip parter cu Su= 181,59 mp, ce va cuprinde din punct de vedere funcțional:
-	Vestiar  	          S =   3.71 mp
-	Grup sanitar	          S =   3.18 mp
-	Spațiu materie prima	S = 53.10 mp
-	Spatiu productie    S = 60.80 mp
-	Spațiu materie finita         S = 60.80 mp
POT max.: 9 %
CUT max.: 0,09

Alimentare cu energie electrica din rețea existentă. Alimentare cu apă din puț forat. Evacuare ape uzate menajer în bazin betonat vidanjabil cu cap. de 6 mc

b) cumularea cu alte proiecte- in zona nu exista proiecte similare

c) utilizarea resurselor naturale- apa, fără impact semnificativ. Proiectul deține  Răspuns favorabil emis de Sistemul de Gospodărire a Apelor Tulcea .

d) producția de deșeuri: deșeurile rezultate în timpul construcției sunt depozitate selectiv si preluate de firme autorizate.

e)emisiile poluante, inclusiv zgomotul și alte surse de disconfort: emisiile rezultate în perioada de execuție a lucrărilor, din surse mobile ( mijloacele folosite la transportul materialelor) si din lucrările efective realizate pentru executarea proiectului nu sunt semnificative

f) riscul de accident, ținându-se seama în special de substanțele și de tehnologiile utilizate : minor.

2)Localizarea proiectului
a) utilizarea existentă a terenului: Amplasamentul proiectului este situat în intravilanul localității Alba, comuna Izvoarele, jud Tulcea 

b) relativa abundență a resurselor naturale din zonă, calitatea și capacitatea regenerativă a acestora- nu este cazul

c)capacitatea de absorbție a mediului, cu atenție deosebită pentru: 
-zone umede-nu este cazul
-zone costiere- nu este cazul
-zone montane si cele împădurite-nu este cazul
-parcurile și rezervațiile naturale- nu este cazul
-ariile clasificate sau zonele protejate prin legislatia în vigoare, cum sunt: zone                                                                   de protecție a faunei piscicole, bazine piscicole naturale și bazine piscicole                                                                 amenajate, etc. - nu este cazul
-zone de protecție specială , mai ales cele desemnate prin OUG nr.57/2007, cu modificările și completările ulterioare, zonele prevăzute prin Legea nr.5/2000, zonele de protecție instituite conform prevederilor Legii apelor nr.107/1996 cu modificările și completările ulterioare și HG. nr.930/2005- Localitatea Alba se află în ROSPA0073 Măcin- Niculițel. În zona proiectului nu au fost identificate specii și habitate de interes comunitar prevăzute în anexele Directivei 92/43LEC privind conservarea habitatelor naturale și a florei și faunei sălbatice, sau în anexele din OUG nr.67/2007 privind regimul ariilor naturale protejate, conservarea habitatelor naturale, a florei și faunei sălbatice. Proiectul nu este necesar pentru managementul ariei protejate, obţinând Avizul Administraţiei Parcului Naţional Munţii Mǎcinului nr. 114/06.07.2016, fǎrǎ condiţii
- ariile în care standardele de calitate a mediului stabilite de legislație au fost deja depășite- nu este cazul
- ariile dens populate-nu este cazul
-peisajele cu semnificație istorică, culturală și arheologică.- nu este cazul

 3) Caracteristicile impactului potențial
        - extinderea impactului: nu este cazul
        - natura transfrontalieră a impactului- nu este cazul
        - mărimea și complexitatea impactului: fără impact semnificativ
         - probabilitatea impactului: redusă în cazul în care sunt respectate prevederile  proiectului.
      - durata, frecvența și reversibilitatea impactului: În perioada de execuție a proiectului impactul asupra factorilor de  mediu va fi  temporar,  în perioada de exploatare va fi un impact redus .
4) Pe parcursul procedurii nu au fost înregistrate observaţii/comentarii din partea publicului.

    II. Motivele care au stat la baza luării deciziei etapei de încadrare în procedura de evaluare adecvată sunt următoarele:
 a) Proiectul intrǎ sub incidenţa art.28 a O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011;
    b) Amplasamentul proiectului este in ROSPA0073 Mǎcin Niculiţel, ȋn intravilanul localitǎţii Alba, jud. Tulcea, iar proiectul nu va avea impact semnificativ asupra ariei naturale protejate, obţinând Avizul Administraţiei Parcului Naţional Munţii Mǎcinului nr. 114/06.07.2016, fǎrǎ condiţii ;
    c) Lucrările propuse, prin investiţia analizatǎ, se încadrează în funcţiunea complementara a zonei;
    d) Lucrarile se vor desfǎşura ȋntr-o zonǎ deja antropizatǎ, rezultand cǎ impactul produs de investiţie asupra speciilor menţionate ȋn formularul standard Natura 2000 pentru care a fost desemnat ROSPA0073 Mǎcin Niculiţel nu este semnificativ. Pe amplasamentul propus pentru proiect nu sunt specii de plante protejate, iar speciile de pǎsǎri sunt comune şi specifice tuturor zonelor rurale.
    e) Pe perioada realizǎrii lucrǎrilor de construcţie aerul nu va fi afectat semnificativ de emisiile provenite de la funcţionarea utilajelor utilizate. Impactul va fi direct şi pe termen scurt. Clima nu va fi afectatǎ de implementarea proiectului.
    f) Sursele de zgomot sunt date de utilajele folosite ȋn perioada de construcţie. 
   g) Impactul generat de activitatea propusă, conform celor prezentate la punctul anterior, are efect local, minim, fără extindere in alte zone.
    h) Obiectivul propus se va realiza strict ȋn perimetrul stabilit pentru acest lucru.;
    i) Se recomandǎ ca materialul excavat sǎ fie depozitat pe orizonturi pedologice, urmând ca reconstrucţia habitatului sǎ se facǎ cu respectarea strictǎ a reaşezǎrii solului ȋn funcţie de orizonturile pedologice iniţiale;
    j) Poluarea atmosferei nu va genera poluanţi peste limitele maxime admisibile .

Condiţiile de realizare a proiectului:
- lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎşurare a lucrǎrilor;
- având ȋn vedere cǎ lucrǎrile se vor desfǎşura ȋn intravilanul localitǎţii este recomandat ca perioada de lucru sǎ fie cuprinsǎ ȋn intervalul orar 8.00-17.00.
- deşeurile menajere  şi din construcţii, rezultate în timpul executării lucrărilor , vor fi colectate selectiv și preluate de o societate autorizată în acest sens;
- nu se vor evacua niciun fel de deşeuri în alte locuri, decât în spaţiile special amenajate;
- verificarea permanentă a utilajelor pe durata de realizare a lucrǎrilor, precum şi a mijloacelor de transport, pentru a avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurator cu combustibil ori material lubrifiant, direct sau indirect.
- beneficiarul va respecta condiţiile impuse prin Certificatul de Urbanism nr. 16/3064/25.09.2015, emis de Primaria comunei Izvoarele;
- după finalizarea investiţiei, terenul afectat temporar se va readuce la starea iniţială;
- titularul proiectului are obligaţia de a notifica în scris APM Tulcea despre orice modificare sau extindere a proiectului survenită după emiterea deciziei etapei de încadrare, înainte de realizarea modificării;
- la finalizarea lucrărilor se va notifica în scris APM Tulcea şi GNM - Comisariatul Județean Tulcea în vederea efectuării controlului de specialitate pentru verificarea respectării prevederilor prezentei decizii şi a întocmirii procesului verbal care se anexează şi face parte integrantă din procesul verbal de recepţie la terminarea lucrărilor.

    Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.  
     Prezenta decizie a etapei de incadrare este valabila pe toata perioada punerii in aplicare a proiectului
     Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

     
DIRECTOR EXECUTIV,
Chim. Mirela-Aurelia RAICU

Şef Serviciu,
Avize, Acorduri, Autorizaţii,
Ing. Camelia MICU

Întocmit, consilier superior:
Valentin TOPAL

Nr. A.A.A.: ........... / 19.07.2016n